Octubre serà el mes de la salut física i mental de la dona a Burjassot
2025-07-24

A Burjassot, el mes d’octubre serà el de la salut física i mental de la dona. Ho serà de la mà del Servei d’Atenció Integral de la Dona de l’Ajuntament de Burjassot, Espai Dona, que dirigit per la regidora d’Igualtat, Lluna Àrias, ha programat dues xerrades sobre la relació entre l’esport i la salut i la gestió de l’ansietat i la intel·ligència emocional, respectivament.

El dijous 6 d’octubre a les 19 hores, la Casa de Cultura acollirà la xerrada “Dona, esport i salut”, en la qual es parlarà de medicina esportiva, ginecologia, fisioteràpia, etc. La segona de les xerrades del mes serà el dijous 20 i, en aquest cas, arribarà també a la Casa de Cultura a les 19 hores amb el nom “La gestió de l’ansietat i la intel·ligència emocional”.

Ambdues xerrades tenen com a objectiu proporcionar benestar físic i psicològic amb perspectiva de gènere. En paraules de la regidora d’Igualtat, Lluna Àrias, “les dones presenten dolències físiques específiques, i està comprovat que són més vulnerables a certes malalties psíquiques. Per exemple, segons les dades de la pròpia Organització Mundial de la Salut, la depressió les afecta en major nombre que als homes. És per açò fonamental que compten amb eines específiques que redunden en el seu benestar”.

Així mateix, des d’Espai Dona recorden que fins a aquest dijous 29 de setembre, es poden fer efectives les inscripcions per a un dels quatre cursos de l’oferta 2016/17: Dansa del Ventre, Txi-Kung Terapèutic, Dibuix amb perspectiva de gènere i Teatre Terapèutic “Gaudeix Expressant-te”. Els quatre començaran també la seua activitat en el mes d’octubre.